.Indent Rclii^ions Ceremonies. 5 



ka hula puniu, a me ka hula pailani, a me ka hula i)ahua, a me ka hula apiki, a me ka 

 hula alaapapa, a me ke olioli lea nui loa. Alaila haku iho la na mele, he inoa no ua keiki 

 la. A holo ae la na mele, alaila haawi aku la i na kanaka akamai i ke oli, a na lakou e 

 lawe hele ka inoa o ua keiki la ma kau hale i kaulana ai i ka waha o na kanaka, laha aku la 

 ia mau mea a pau loa i kela wahi keia wahi. Hiilani nui loa ae la lakou a pau loa, o ka 

 mea hiilani ole aku, au hoohewa ia oia, he waha pala kona inoa. 



A mahope iho o keia mau mea a pau, puni ae la ka malama hemo mai la ka ina- 

 ina he mea ia e pili ana me ke keiki, he hoailona no kona puka ana mai iwaho, hele mai la 

 na kahuna nui a me ke akua hulumanu, pule aku la lakou i ke akua wahahee. a kani iho 

 la ka pahu, pule mai la ka pule liilii ma kahi e, e hoomana mai ana i ua keiki la. 



Alaila hookohi mai la i hemo mai, a po poakahi paha, a poalua paha, nui loa mai la 

 ka hoomana ana a ua akua Opea 'la, o ka mea akua iliili ua hoomana ia, o ka mea akua 

 mano ua hoomana ia, o ka mea akua unihipili ua hoomana ia, o ka mea akua Pele ua hoo- 

 mana ia, o ka mea pule kulana ua hoomana ia i kana pule, a o ka mea pule palo ua hoo- 

 mana ia i kana pule, a o kekahi kanaka maoli no, a me kekahi wahine maoli no, ua hele 

 mai laua me ko laua mau akua wahahee iluna iho o laua, e wanana aku imua o na 'Hi a o 

 na kanaka, ua uluhia laua e ka eepa wahahee iluna o laua, hoike aku la laua i ka laua mau 

 wanana imua o na 'Hi a me na kanaka a pau loa. I aku la, "Ua hanau ko keiki, aole e 

 make ko wahine." Xinau mai la na kanaka ma kahi e aku, "pehea ka olelo ana a ku 

 a noho?" Hai aku la ka poe i lohe maopopo i lohe lakou ua i ae la na akua iluna o 

 laua, "aole e make ko wahine," pela ka olelo ana aku a ua mau akua la, i ke alii. 



Olelo ae la ke kahuna nui i ke alii, i aku la: "E, mai hoolohe aku oe i ka olelo mai 

 a na akua liilii, e hoolohe mai oe i ka'u olelo, o kuu olelo keia ia oe. mai ko wa ilihune 

 mai, a waiwai a'e nei oe, a, hele mai nei keia mau akua e olelo mai ia oe, aole i olelo ka- 

 hiko mai keia mau akua i ko kaua manawa waiwai ole, a waiwai ae nei kaua, hele mai nei 

 lakou io kaua nei e olelo mai ai ia oe, mai hoolohe aku oe malaila, e hoolohe mai no oe i 

 ka'u olelo aku ia oe, e haawi ae oe i puaa imua o ka heiau na ko akua kane a i malo hoi i 

 ko akua wahine." 



A lawe aku la ka puaa i ke akua, kaumaha aku la ke kahuna i ka puaa i ke akua : 

 "E ke akua, eia ka puaa la e ola i ko pulapula, a me ko kukuoloa," a haule iho la ka ua. 

 Hiilani ae la na kanaka a me na 'Hi i ka maikai o ka hoomoe ana o ka puaa i ke akua, pela 

 no hoi ke akua wahine, a ili iho la ke kua koko, a hanau mai la ua keiki la he keiki alii nui, 

 o Wakea ka inoa, o ke kumu alii keia o Waloa; a puka mai la iwaho, kaawale ae la ia, lawe 



